Jair Rosenblum

Jair Rosenblum (, prononco , ankaŭ jide latinliterigata Yair Rozenblum, la familia nomo germanlingve signifas "roza floro") estis israela komponisto naskiĝinta la 6-an de januaro 1944 en Tel-Avivo kaj mortinta la 27-an de aŭgusto 1996 en Holon.

 Vivo 
Rosenblum naskiĝis en Tel-Avivo. Sian militservon en la israela armeo li plenumis kiel akordionisto de la armea muzika grupo Naĥal (akronimo de Noar Ĥaluzi Loĥem (נוער חלוצי לוחם, „batala pionira junularo“). En la 1960-aj kaj 1970-aj jaroj li estis la muzika direktoro de la koruso de la israela armeo.

Rosenblum komponis kantojn por la muzikaj ensembloj de la israelaj armeo kaj mararmeo, kiujn li ankaŭ direktis. Precipe li estis konata pro la kanto Ŝir LaŜalom (, en Esperanto "Kanto por Paco") de Jaakov Rotblit de 1969. Li ankaŭ komponis muzikon por filmo kaj televido kaj laboris kun kelkaj popmuzikaj bandoj kaj korusoj. Krome multajn jarojn li gvidis la ĉiujarajn israelajn muzikfestivalojn. Li en sia arta vivo komponis pli ol 1 000 kantojn, inkluzive de  Giv'at HaTahmoŝet  (, en Esperanto "Batalo de la municio-monteto")' 'Ŝalva' '(, en Esperanto "trankvilemo") kaj Ma Avareĥ (, en Esperanto "per kiu mi benos lin").

En la aĝo de 52 jaroj li mortis post du jaroj da malsano.

Kategorio:Komponistoj de la 20-a jarcento
Kategorio:Israelaj komponistoj
Kategorio:Israelaj muzikistoj
Kategorio:Israelaj judoj